Խոնատան Սիլվա

Խոնատան Սիլվա (, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Լեգանեսի և Արգենտինայի ազգային հավաքականի կազմում։ Խաղում է ձախ պաշտպանի դիրքում։

Ակումբային կարիերա

Էստուդիանտես 
Սիլվան Էստուդիանտեսի ակադեմիայի սան է։ Իր պրոֆեսիոնալ դեբյուտը նշել է 2012 թվականի հունիսի 10-ին՝ Օլ Բոյզի դեմ խաղում։ 2013 թվականի հունիսի 10-ին՝ Լանուսի դեմ խաղում արգենտինացին տվեց իր պրոֆեսիոնալ կարիերայի առաջին գոլային փոխանցումը։ Էստուդիանտեսի առաջին թիմի կազմում Սիլվան անցկացրեց 54 հանդիպում՝ դառնալով 4 գոլային փոխանցման հեղինակ։

Սպորտինգ Լիսաբոն 
2014 թվականի օգոստոսի 9-ին Սիլվան 2․6 միլիոն եվրոյի դիմաց տեղափոխվեց Սպորտինգ Լիսաբոն։ Իր դեբյուտը Սպորտինգի առաջին թիմի կազմում նշեց սեպտեմբերի 21-ին՝ Ժիլ Վիսենտեի դեմ խաղում։ Իր առաջին գոլը խփեց սեպտեմբերի 26-ին՝ Պորտուի դեմ խաղում։ Չեմպիոնների Լիգայում իր առաջին հանդիպումը անցկացրեց սեպտեմբերի 30-ին՝ Չելսիի դեմ խաղում։

2016 թվականին Սիլվան վարձավճարով միացավ Բոկա Խունիորսին։ Իր դեբյուտը ակումբի կազմում նշեց փետրվարի 7-ին՝ Տեմպերլեյի դեմ խաղում։ Իր առաջին գոլը խփեց փետրվարի 21-ին՝ Նյուելս Օլդ Բոյզի դեմ խաղում։ Իր առաջին հանդիպումը Լիբերտադորեսի գավաթում անցկացրեց փետրվարի 25-ին՝ Դեպորտիվո Կալիի դեմ խաղում։ Բոկա Խունիորսի կազմում Սիլվան անցկացրեց 33 հանդիպում՝ դառնալով 2 գոլի և 2 գոլային փոխանցման հեղինակ։

2018 թվականի հունվարի 31-ին Սիլվան մինչև մրցաշրջանի ավարտը վարձավճարով միացավ Ռոմային։ Իր դեբյուտը նշեց ապրիլի 21-ին՝ թիմի մեկնարկային կազմում խաղադաշտ դուրս գալով ՍՊԱԼ-ի դեմ խաղում։ Ռոմայի կազմում Սիլվան անցկացրեց 2 հանդիպում։

Լեգանես 
2018 թվականի հուլիսի 24-ին Սիլվան վարձավճարով տեղափոխվեց Լեգանես։ Իր դեբյուտը Լա Լիգայում նշեց օգոստոսի 20-ին՝ Ատլետիկ Բիլբաոյի դեմ խաղում և այս խաղում դառնալով գոլի հեղինակ։ 2019 թվականի ապրիլի 7-ին արգենտինացին գոլ խփեց Դեպորտիվո Ալավեսի դեմ հանդիպման վերջին րոպեին՝ փրկելով իր թիմին պարտությունից։ Ապրիլի 15-ին նա գոլի հեղինակ դարձավ Ռեալ Մադրիդի դեմ խաղում, իսկ հանդիպումն ավարտվեց 1-1 հաշվով։ Իր առաջին մրցաշրջանում Սիլվան անցկացրեց 33 հանդիպում՝ դառնալով 3 գոլի և 6 գոլային փոխանցման հեղինակ։

2019 թվականի հունիսի 3-ին Լեգանեսը գնեց Սիլվայի լրիվ տրանսֆերը՝ ֆուտբոլիստի հետ կնքելով 4 տարվա պայմանագիր։

Միջազգային կարիերա 
Արգենտինայի ազգային հավաքականի կազմում Սիլվան իր դեբյուտը նշեց 2014 թվականի նոյեմբերի 12-ին՝ Խորվաթիայի դեմ ընկերական խաղում։ Նա խաղադաշտ դուրս եկավ նաև նոյեմբերի 18-ին՝ Պորտուգալիայի դեմ խաղում։

Կարիերայի վիճակագրություն

Ակումբային վիճակագրություն 
2019 թվականի օգոստոսի 18-ի դրությամբ

Միջազգային վիճակագրություն 
2019 թվականի օգոստոսի 18-ի դրությամբ

Նվաճումներ

Ակումբային 
Սպորտինգ Լիսաբոն

 Պորտուգալիայի գավաթ․ 2014–15
 Պորտուգալիայի սուպերգավաթ․ 2015

Ծանոթագրություններ

Արտաքին հղումներ 

 Սիլվայի պաշտոնական Տվիտերի էջը
 Սիլվայի պաշտոնական Ինստագրամի էջը
 Սիլվան transfermarkt-ում
 Սիլվան soccerbase.com-ում
 Սիլվան WhoScored.com կայքում
 Սիլվան Սպորտինգի պաշտոնական կայքում
 Սիլվան Լեգանեսի պաշտոնական կայքում 
 Սիլվան ՈՒԵՖԱ-ի պաշտոնական կայքում

Ֆուտբոլի պաշտպաններ
Արգենտինացի ֆուտբոլիստներ
Արգենտինայի հավաքականի ֆուտբոլիստներ
Էստուդիանտեսի ֆուտբոլիստներ
Սպորտինգ Լիսաբոնի ֆուտբոլիստներ
Բոկա Խունիորսի ֆուտբոլիստներ
Ռոմայի ֆուտբոլիստներ
Լեգանեսի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ